system
Răspunde în limba română, în stilul Wikipedia, cat mai corect gramatical.
user
Îmi poți povesti despre [Titlu] Dositej Obradović?
assistant
Dositej Dimitrije Obradović (în grafie chirilică: Доситеј Димитрије Обрадовић), născut la 17 februarie 1742, Ciacova, Imperiul Austriac (în prezent: Timiș, România) și decedat la 7 aprilie 1811, Belgrad, Principatul Serbiei (în prezent: Serbia) a fost un călugăr, scriitor și traducător sârb, un mare iluminist care a influențat puternic cultura sârbă prin scrierile sale. S-a născut în Banat în localitatea Ciacova, dintr-o familie de sârbi. De mic a învățat atât limba sârbă, cât și limba română.

Biografie 
După moartea părinților, rămâne în grija unchiului, care vrea să-l facă preot. Tânărul visează însă să ajungă monah și așa ajunge să fugă cu un călugăr călător spre Turcia, dar este prins și întors acasă, de unde este trimis la Timișoara. După numai un an, fuge din nou și ajunge în august 1757 la . Acolo a fost hirotonit diacon și a primit numele de Dositej (Dositei). Rămâne la mănăstire până în 2 noiembrie 1760, când pornește spre Zagreb și ceea ce mai departe va deveni un periplu de nu mai bine de 45 de ani de călătorii prin întreaga Europă. A călătorit prin Albania, Dalmația, Corfu, Grecia, Ungaria, Turcia, Franța, Rusia, Anglia, Italia. Pentru o perioadă de timp devine profesor la Iași, apoi pleacă spre Germania, Polonia și Austria. Pe lângă limba sârbă și română cu care a crescut, Obradović mai învață o sumedenie de limbi și dialecte pe care le și predă. Învață greaca veche și modernă, latina, germana, engleza, franceza, albaneza, italiana.

În 1806 se mută în Serbia, iar doi ani mai târziu înființează „Marea Școală” din Belgrad care va deveni apoi Universitate. Obradović a murit în 1811 la Belgrad, după aproape 5 decenii de peregrinări prin lume.

Bibliografie 
 Petar Pijanović: Život i delo Dositeja Obradovića. Zavod za udžbenike i nastavna sredstva, Beograd 2000.
 Wladimir Fischer: Creating a National Hero: The Changing Symbolics of Dositej Obradović. In: Identität - Kultur - Raum. Turia + Kant, Wien 2001.

Note 

  Evenimentul Zilei, ediția de Vest; Articol "Oameni Uitați - Dositei Obradovici, călugărul călător"

Legături externe 

 Dositej Obradović în Biblioteca Națională a Serbiei
 Dositej Obradović, bănățeanul care a cucerit Europa 
 Wladimir Fischer: The Role of Dositej Obradovic in the Construction of Serbian Identities During the 19th Century. In: spacesofidentity vol. 1.3 (2001)
 Oameni uitați - Dositei Obradovici, călugărul călator, 18 mai 2006, Evenimentul zilei

Bănățeni
Nașteri în 1742
Decese în 1811
Sârbi
Iluminism
Sârbi din România